b'\n_START_ARTICLE_\nSM Supermalls\n_START_PARAGRAPH_\nAng SM Supermalls, pagmamayari ng SM Prime Holdings, ay isang chain ng shopping mall sa Pilipinas na may 58 mga mall sa buong Pilipinas at anim na mall sa Tsina. Ang SM Supermalls ay isa sa mga pinakamalaking nagpapatakbo ng mga mall sa buong Timog-silangang Asya.\n_START_SECTION_\nKasaysayan\n_START_PARAGRAPH_\nAng kumpanyang namamahala sa mall ay sinimulan ni Henry Sy, Sr. noong 1958 bilang Shoemart, na may tindahan sa Maynila. Noong dekada 60, napalawig ng Shoemart ang mga tindahan nito. Noong dekada 70, naging isang ganap na deparment store ang Shoemart, at pinalitan ang pangalan nito bilang SM._NEWLINE_Noong dekada 80, nagpalawig ang kumpanya at namuhunan sa negosyo ng pamilihan o supermarket at tindahan ng mga kagamitang pambahay. Nagbukas ang kauna-unahang "Supermall" noong 1985 sa Lungsod ng Quezon at tinawag itong SM City North EDSA.'